עיבוד חדש לסיפורו האהוב של קרלו לורנציני. הצגה שכולה חגיגה של חרוזים בה על ידי שחקן ובובה מגולמות הדמויות הידועות של פינוקיו, ג'פטו, ,השועל, הפיה הכחולה ועוד. ההצגה משלבת עיבודים מוסיקליים חדשים לשירים של גדולי היוצרים.
ההצגה משלבת עיבודים מוסיקליים מקוריים ללחנים של גדולי המלחינים והמבצעים ומתנהלת בשילוב בובות, תפאורות, תלבושות ואביזרים ססגוניים ומקוריים.
1. הצופים מתוודעים לכוחה של האהבה ולהבנת משמעותה.
2. הבנת חשיבות היושר,האומץ התמדה במשימה וההבחנה בין טוב לרע.
מחזה, בימוי וביצוע: יוסי וייס.
יוסי וייס: שחקן יוצר בעל ותק וניסיון של 22 שנים בתחום היצירה והופעות לילדים. במסגרת מערכת החינוך וסלי תרבות בארץ ובחו"ל.
אולה שבצוב: מעצבת תפאורה ותלבושות, זוכת פרס התיאטרון (חלום ליל קיץ שקספיר תיאטרון בית לסין) הפקות בתיאטראות הרפרטוארים הקאמרי, הבימה, גשר ותיאטרון אורנה פורת לילדים ונוער.
גיל עקיביוב: מלחין מעבד ומנהל מוסיקלי בולט בתעשיית המוסיקה בישראל הפיק אלבומים המושמעים ברדיו ובטלביזיה. וכן שותף בהפקות רבות לילדים.
יוסי וייס – שחקן יוצר, במאי , מפיק מדריך ומחנך ילדים.
השילוב של כשרון משחק, כתיבה ובימוי ומאידך ניסיון רב שנים בחינוך ובהדרכת ילדים סלל את הדרך להקמת תיאטרון האור על ידי יוסי וייס.
יוסי וייס בוגר בית הספר למשחק המוביל במדינה " הסטודיו למשחק ניסן נתיב תל אביב"
יוסי וייס החל את דרכו בתחום התיאטרון מגיל 9 והשתתף בהצגות רבות במסגרות עירוניות, ארציות ובין לאומיות. כמו כן בגיל 11 החל את דרכו גם כמדריך ילדים בחוגי סיור, תנועות נוער, הדרכת טיולים וכן כמש"ק חינוך בשירותו הצבאי. בנוסף שימש כמורה לדרמה במספר בתי ספר ברחבי הארץ.
התמחה ביצירת ערבי תרבות, כתיבת מערכונים ושירים ובהפעלות שונות לילדים, מבוגרים ומשפחות. התקבל ללימודים בבית הספר בית צבי ובסטודיו למשחק ניסן נתיב שם גם רכש את לימודיו המקצועיים.
מאז לקח יוסי וייס חלק בעשרות הפקות תיאטרון שונות בתיאטרון הרפרטוארי – תיאטרון חיפה תיאטראות הפרינג' צוותא תל אביב, תמונע ובית ציוני אמריקה. כמו כן היה שותף במספר סרטי קולנוע וסדרות טלביזיה ובעשרות הצגות לילדים.
בשנת 1997 ייסד את תיאטרון האור. בתיאטרון האור עוסק יוסי וייס ביצירת עיבודים להצגות לסיפורים ידועים ואהובים על הילדים כגון: פינוקיו, בייגלה,הזחל הרעב, פרח לב הזהב בגדי המלך החדשים ועוד. יוסי וייס מתמחה בכתיבת הצגות בחרוזים ובמקצב.ומשקיע בכל ההצגות ברמת ההפקות המוקפדות והעשירות הכוללות יצירת בובות תלבושות תפאורות והפקה מוסיקלית מאוד מושקעת.
בנוסף מתמחה יוסי וייס ביצירת מחזות מקוריים כגון: "תל אביב שלי" אשר הוזמנה ע"י עריית תל אביב לכבוד 100 שנים לעיר תל אביב. ההצגה הועלתה מאות פעמים בפני ילדי העיר תל אביב ובפני ילדים בכל רחבי הארץ כולה וממשיכה להופיע גם היום. ההצגה הופקה בשיתוף תיאטרון אורנה פורת לילדים ונוער ומצויה ברפרטואר התיאטרון גם היום.
הצגה מקורית נוספת שנוצרה על ידי יוסי וייס היא "פרחים בדרכים" מופע המאושר על ידי משרד החינוך והרשות לבטיחות בדרכים. וכן ההצגה המיוחדת לחנוכה "לראותם בלבד" המשלבת שחקן ופנטומימאית.